CELEX: 62021CN0782
Language: fi
Date: 2021-12-15 00:00:00
Title: Asia C-782/21 P: Valitus, jonka Aeris Invest Sàrl on tehnyt 15.12.2021 unionin yleisen tuomioistuimen (laajennettu kolmas jaosto) asiassa T-827/17, Aeris Invest v. EKP, 6.10.2021 antamasta tuomiosta

21.3.2022   
            
            
               FI
            
            
               Euroopan unionin virallinen lehti
            
            
               C 128/7
            
         
      Valitus, jonka Aeris Invest Sàrl on tehnyt 15.12.2021 unionin yleisen tuomioistuimen (laajennettu kolmas jaosto) asiassa T-827/17, Aeris Invest v. EKP, 6.10.2021 antamasta tuomiosta
      (Asia C-782/21 P)
      (2022/C 128/10)
      Oikeudenkäyntikieli: espanja
      
         Asianosaiset
      
      
         Valittaja: Aeris Invest Sàrl (edustajat: R. Vallina Hoset, E. Galán Burgos y M. Varela Suárez, abogados)
      
         Muut osapuolet: Euroopan keskuspankki, Euroopan komissio ja Banco Santander, S.A.
      
         Vaatimukset
      
      
                  —
               
               
                  yleisen tuomioistuimen laajennetun kolmannen jaoston 6.10.2021 antama tuomio Aeris Invest v. EKP (T-827/17, EU:T:2021:660) on kumottava
               
            
                  —
               
               
                  Aeris Investin ensimmäisessä oikeusasteessa esittämät vaatimukset on hyväksyttävä, ja erityisesti Euroopan keskuspankin 7.11.2017 tekemät päätökset LS/MD/17/405, LS/MD/17/419, LS/MD/17/406, joilla evätään oikeus tutustua joukkoon asiakirjoja, jotka koskevat Banco Popular Español, S.A:n maksukyvyttömyyttä ja selvitystilaa, talletussaldoa ja Banco Popular Español, S.A:lle myönnettyä hätärahoitusta (ELA), on todettava pätemättömiksi
               
            
                  —
               
               
                  Euroopan keskuspankki on unionin tuomioistuimen työjärjestyksen 184 artiklan mukaisesti velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja vetoaa valituksenalaisen tuomion kumoamista koskevan vaatimuksensa tueksi kahteen valitusperusteeseen.
      
                  —
               
               
                  Ensimmäisen valitusperusteen osalta valittaja väittää, että valituksenalaisella tuomiolla rikotaan Euroopan unionin perusoikeuskirjan (jäljempänä perusoikeuskirja) 47 artiklaa siltä osin kuin i) oikeutta tutustua asian T-628/17 yhteydessä pyydettyihin asiakirjoihin ei ole mahdollista pyytää ja ii) kyseistä asianosaista estetään käyttämästä oikeuttaan tehokkaisiin oikeussuojakeinoihin, minkä lisäksi asianosaisten prosessuaalista epäyhdenvertaisuutta lisätään. Joka tapauksessa on todettava, ettei mainittu perusoikeuskirjan 47 artiklaan kohdistuva rajoitus ole perusteltu perusoikeuskirjan 52 artiklan 1 kohdan mukaisesti.
               
            
                  —
               
               
                  Toisen valitusperusteen osalta valittaja väittää, että valituksenalaisella tuomiolla rikotaan Euroopan keskuspankin asiakirjojen saamisesta yleisön tutustuttavaksi 4.3.2004 tehtyä Euroopan keskuspankin päätöstä 2004/258/EY (jäljempänä päätös 2004/258) (1) ja perusoikeuskirjan 47 artiklaa. Tuomiolla rikotaan erityisesti päätöksen 2004/258 1, 2 ja 6 artiklaa, koska siinä tulkitaan päätöksen 2004/258 tarkoitusta perusoikeuksien vastaisella tavalla.
               
            
         (1)  EUVL L 80, 18.3.2004, s. 42.